**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| I. Kādēļ normatīvais akts ir vajadzīgs | |
| 1. Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. Pašreizējās situācijas raksturojums | Ar Ministru kabineta 2011.gada 24.augusta rīkojuma Nr.400 „Par valsts līdzdalības programmu projektā "Rīga Eiropas kultūras galvaspilsēta 2014.gadā" (turpmāk – rīkojums) 1.punktu tika apstiprināta valsts līdzdalības programma projektā "Rīga Eiropas kultūras galvaspilsēta 2014.gadā" (turpmāk tekstā – Rīga 2014) īstenošanai 5 985 823 latu saskaņā ar rīkojuma pielikumu, no kuriem 2012.gadā paredzēts piešķirt finansējumu 421 970 latu 17 projektiem.  Likuma „Par valsts budžetu 2012.gadam” 4.pielikumā „Valsts pamatbudžeta ieņēmumu un izdevumu atšifrējums pa programmām un apakšprogrammām” apakšprogrammā 22.11.00 piešķirts finansējums projekta Rīga 2014 finansēšanai 282 000 latu vienam projektam - Pasaules koru olimpiādes īstenošanai. Pārējie rīkojumā paredzētie līdzekļi 139 970 latu pašlaik 2012.gada valsts budžetā nav iekļauti, bet to piešķiršana ir nepieciešama projektu realizācijas uzsākšanai, lai nodrošinātu Rīga 2014 savlaicīgu sagatavošanu un īstenošanu.  Saskaņā ar rīkojumā paredzēto finansējuma piešķiršanas kārtību par rīkojuma pielikumā minēto pasākumu īstenošanu būtu jāslēdz trīspusēji līgumi starp attiecīgo nozares ministriju, Rīgas domes nodibinājumu „Rīga 2014”, kura kompetencē saskaņā ar nodibinājuma statūtiem ietilpst projekta Rīga 2014 īstenošana, un projektu iesniedzējiem par attiecīgā finansējuma piešķiršanu rīkojumā minētajām iestādēm un valsts kapitālsabiedrībām projekta realizācijai. Šādu līgumu noslēgšana nav iespējama, kamēr valsts budžetā nav paredzēts attiecīgs finansējums, jo ne ministrijai, ne valsts iestādēm nav tiesību uzņemties saistības, kas pārsniedz piešķirto apropriāciju. Līdz ar to veidojas apdraudējums savlaicīgai Rīga 2014 sagatavošanas darbu veikšanai, jo sevišķi gadījumos, kad tas saistīts ar jaundarbu un plašāku konceptu ar starptautisku partneru līdzdalību realizāciju.  Pie pašreizējā naudas līdzekļu plūsmu sadalījuma – (valsts finansējums valsts institūciju īstenojamiem projektiem, savukārt Rīgas domes finansējums pārējo institūciju projektiem) Nodibinājumam „Rīga 2014” nav iespējama 2012. gadā Rīga 2014 programmai svarīgo projektu uzsākšana.  Gatavošanos Rīga 2014 programmai uzrauga Eiropas Komisijas (EK) konsultatīvā komisija. Saskaņā ar Padomes Lēmuma Nr.1622/2006/EK (2006.gada 24.oktobris) 11.pantu Rīga 2014 varēs pretendēt uz Melinas Merkuri balvu 1,5 miljonu eiro apmērā, kura tiek piešķirta vēlākais trīs mēnešus pirms pasākuma sākuma, ja (EK) konsultatīvā komisija atzinīgi novērtēs Rīgas gatavošanos projektam. 2011.gada novembrī (EK) konsultatīvā komisija iepazinās ar Rīga 2014 programmas ieviešanas gaitu. Konsultatīvās komisijas rekomendācijās norādīts, ka lai arī valsts ir noteikusi līdzdalības kopējo finansējuma apjomu, tomēr kopējais projekta budžets ir relatīvi zems. Tādēļ būtiski, lai atbildīgās institūcijas garantētu vismaz plānotā finansējuma pakāpenisku piešķiršanu visos Rīga 2014 programmas sagatavošanas gados (2012, 2013 un 2014). |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4.  Normatīvā akta projekta būtība | Rīkojuma projekts paredz uzdevumu Finanšu ministrijai no valsts pamatbudžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai 139 970 latus projekta „Rīga Rīga- 2014.gada Eiropas kultūras galvaspilsēta” kultūras pasākumu sagatavošanas uzsākšanai, tajā skaitā 31 450 latus pārskaitīšanai valsts sabiedrībai ar ierobežotu atbildību „Latvijas Nacionālā opera”; 6 850 latus pārskaitīšanai atvasinātai publiskai personai „Latvijas Universitāte” un 101 670 latus Kultūras ministrijas padotības iestādēm, tajā skaitā:   * 24 300 latus Latvijas Nacionālajai bibliotēkai; * 12 845 latus Nacionālajam kino centram; * 39 475 latus valsts aģentūrai "Latvijas Nacionālais mākslas muzejs”; * 20 000 latus valsts aģentūrai "Latvijas Nacionālais vēstures muzejs"; * 3 400 latus valsts aģentūrai "Memoriālo muzeju apvienība"; * 1 650 latus valsts aģentūrai "Īpaši aizsargājamais kultūras piemineklis - Turaidas muzejrezervāts”. |
| 5. Projekta izstrādē iesaistītās institūcijas | Nodibinājums „Rīga 2014" |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. Cita informācija | Projekts šo jomu neskar. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 282,0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 282,0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 282,0 | 140,0 | 0 | 0 | 0 |
| 2.1. valsts pamatbudžets | 282,0 | 140,0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -140,0 | 0 | 0 | 0 |
| 3.1. valsts pamatbudžets | 0 | -140,0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 140,0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins | Kultūras pasākumu izdevumu aprēķini veikti, lai nodrošinātu pasākumu kavalitatīvu sagatavošanu, ņemot vērā katras nozares mākslinieku autordarba vērtību darba tirgū.  6.2. Detalizēts izdevumu aprēķins pievienots pielikumā | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”. Atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” pēc Ministru kabineta rīkojuma projekta pieņemšanas Kultūras ministrija iesniegs Finanšu ministrijā attiecīgu pieprasījumu. | | | | |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Pamatojoties uz Eiropas Parlamenta un Padomes Lēmumu Nr.1622/2006/EK (2006.gada 24.oktobris), ar ko nosaka Kopienas rīcību pasākumam “Eiropas Kultūras galvaspilsēta” no 2007. līdz 2019.gadam, un Padomes Lēmuma Nr.1622/2006/EK 2. pantu un pielikumu, 2014.gadam par Eiropas kultūras galvaspilsētām var tikt izvirzīta viena Latvijas un viena Zviedrijas pilsēta. Saskaņā ar Padomes 2010.gada 10. maija Lēmumu Nr.2010/294/EUEiropas kultūras galvaspilsētas statuss 2014.gadā piešķirts no Latvijas izvirzītajai pilsētai - Rīgai. Atbilstoši Eiropas Padomes lēmumiem Latvija ir uzņēmusies saistības nodrošināt Eiropas kultūras galvaspilsētas projekta norisi Latvijā Rīgas pilsētā. |
| 2. | Citas starptautiskās saistības | Projekta Rīga 2014 ietvaros tiek attīstīta sadarbība Baltijas jūras reģionā, īpašu akcentu piešķirot sadarbībai ar Ūmeo pilsētu Zviedrijā kā otru 2014. gada Eiropas kultūras galvaspilsētu. |
| 3. | Cita informācija | Projekts šo jomu neskar. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija, Finanšu ministrija, Rīgas pilsētas nodibinājums „Rīga 2014”, kas izveidots ar Rīgas domes 19.05.2011. lēmumu Nr.3154 |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Projekts šo jomu neskar. |

Ņemot vērā, ka Projekts šīs jomas neskar, anotācijas II,IV un VI sadaļa netiek aizpildīta.

Kultūras ministrs Ž.Jaunzeme-Grende

Vīza: Valsts sekretārs G.Puķītis

2012.05.22. 15:26

D.Vīksne

67330256 Diana.Viksne@km.gov.lv;

D.Ziemele

67330250 Dace.Ziemele@km.gov.lv